شەفەق
نیوز/ نەتەوە یەکگرتگەیل، ئمڕوو پەنجشەممە، ئاشکرای داوەزین گەورەیگ لە رەوشەیل ژیان
لە ئاست جەهان کرد، ئەوەیش لەوەر پەتای کۆڕۆنا و ئاڵشتبوین کەشوهەوا و قەیرانەیل سیاسی،
لە وەختیگ پسپۆڕەیلیگ باس رخیان لە وەردەوامی ئەو رەوشە کەن تا بڕەسێدە گەنتر.
نشانەی
ئەوزەوڵکردن بەشەری ک لەلایەن بەرنامەی نەتەوە یەکگرتگەیل ئمڕوو دەرچگ، نشان دا ک رەوشەیل
ژیان لە ٩٠% لە دەوڵەتەیل جەهان لەماوەی ساڵ ٢٠٢١ بەدترەو بویە.
ئەکیم
شتاێنەر وەڕیەوبەر بەرنامەی نەتەوە یەکگرتگەیل وت: لە لویتکەی قەیران داراییش وەرجە
١٠ ساڵ، نشانەگە تەنیا لەناو یەک دەوڵەت لە هەر دە دەوڵەت داوەزیا.
وتیش:
هەمیشە توەنیمن رەوشەیلمان جویر ئامار باس بکەیمن، پرسیارەگە ئەوەس ک" ئەڕا جویلە
نیەکەیمن؟.
شتاینەر
لە دیداریگ وەگەرد ئاژانس فرانس پڕس وت: یە واتە ئیمە وەرجەوەخت مریمن، و ئیمە خوەنەواریمان
کەمترە و داهاتمان داوەزێد.
ئی داوزینە
نزیکە لەبان گشت جەهان تاریکەو بوود، ک رەسێدە زیاتر لە ٩٠% دەوڵەتەیل، ئەگەر ئەو جیاوازی
ئیسەیش لەناو جویراجویر وڵاتەیل زاقە، هیمان سویسرا و ئایسلەندا هانە نوای لیستەگە،
و باشوور سوودان و چاد و نەیجەر هانە خواری.
شتاینەر
دووپات کرد ک وەرجەیە چینمەسە کارەساتەیلیگ و جەنگیش بویە، باوجی وە کەڵەکەبوین ئەوەگ
ئمڕوو کەفێدە وەرمان شکست گەورەیگە.
